  Туспуктэм: Руслан Нуриахметов Майя Бывальцева 1-тӥ толсуре Ижкарын Почталэн валтӥсь ёзэтаз Дед Морозлы гожтэтъёс понна почта ящик пуктӥзы. Отчы гожтэтъёсты 31-тӥ толсурозь лэзьыны луэ. Со сярысь Россиысь почталэн Удмурт Элькунъя ёзэтэзлэн пресс-службаез ивортӥз. Великий Устюгысь тол песятайлы сяна, гожтэтъёсты Тол Бабайлы но лэзьыны луэ. Соослэн адресъёсынызы табличкаос ящикен артэ пуктэмын. Пиналъёслы адресэз гожтыны, марка лякыны почтаын ужасьёс юрттыны быгатозы. Дед Морозлэсь гожтэт басьтон понна одно ик берен адресэз но индексэз гожтыны кулэ. Толсур ӵоже котькуд нунал гожтэтъёсты выль ар пӧртмаськисьёслэн улон интыосазы келялозы. Гожтэтъёсты Урал Мороз, Ямал Ири, чуваш Хел Мучи, пор Йушто Кугыза, якут Чысхаан, карел Паккайне, бигер Кыш Бабай, бурят Сааган Убгэн возьмало. Тодэ вайытом, Ижкарын «Тол Бабайлэн трамваез» ветлыны кутскиз, нош 9-10 толсуре Удмуртиын «Выжыкылысь геройёс Тол Бабайлэн вордскем шаераз» XII улосвылкуспо фестиваль (0+) ортчоз. Тегъёс: Выльар ТолБабай почта Удмуртия  